# Petrosaviàcies

Les petrosaviàcies (Petrosaviaceae) són l'única família de plantes angiospermes de l'ordre monotípic de les petrosavials (Petrosaviales), dins del clade de les monocotiledònies (Monocotyledoneae).

## Descripció

Són plantes herbàcies micoheteròtrofa que viuen en zones elevades de les muntanyes de les selves pluvials. Sense fulles o amb fulles basals. Les flors són pedunculades agrupades en raïms o corimbes, tenen sis tèpals, tres carpels i sis estams. El fruit és un fol·licle.

## Taxonomia

L'ordre de les petrosavials va ser publicat per primer cop l'any 1997 a l'obra Diversity and Classification of Flowering Plants del botànic armeni Armèn Takhtadjan (1910-2009). La familia de les petrosaviàcies va ser publicada per primer cop al segon volum de l'obra The families of flowering plants pel botànic anglès John Hutchinson (1884-1972).
El primer sistema APG (1998) va deixar la família de les petrosaviàcies sense classificar dins de cap ordre degut a que els resultats de les anàlisis disponibles no eren concloents i aquesta situació es va mantenir a la versió APG II (2003). La versió APG III (2009) va recuperar l'ordre de les petrosavials per posar-hi la família de les petrosaviàcies, situació que s'ha mantingut al vigent sistema APG IV (2016).

### Gèneres

Dins d'aquesta família es reconeixen els dos gèneres següents:
* Japonolirion Nakai
* Petrosavia Becc.

### Espècies

El gènere Japonolirion és monotípic i la seva única espècie és nativa del Japó. El gènere Petrosavia agrupa dues espècies natives del Japó, la Xina, el sud-est asiàtic i Malèsia.

## Referències

* ↑ Byng et al., Judd, p. 3, 15.
* ↑ Queiroz, Cantino i Gauthier, 2020, p. 297.
* ↑ Cameron, Kenneth M.; Chase, Mark W.; Rudall, Paula J. «Recircumscription of the Monocotyledonous Family Petrosaviaceae to include Japonolirion» (en anglès). Brittonia, vol. 55, ním. 3, juliol-agost 2003, pàg. 214-225. DOI: 10.1663/0007-196X(2003)055[0214:ROTMFP]2.0.CO;2.
* ↑ «Petrosaviales Takht.» (en anglès). Tropicos. Missouri Botanical Garden. [Consulta: 10 febrer 2023].
* ↑ Error: hi ha títol o url, però calen tots dos paràmetres.«» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 9 febrer 2023].
* ↑ The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 538. DOI: 10.2307/2992015.
* ↑ Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 416.
* ↑ Bremer et al., 2009, p. 109.
* ↑ «Petrosaviaceae» (en anglès). Plants of the World Online. Royal Botanic Gardens. Kew. [Consulta: 9 febrer 2023].
* ↑ «Japonolirion» (en anglès). Plants of the World Online. Royal Botanic Gardens. Kew. [Consulta: 10 febrer 2023].
* ↑ «Petrosavia» (en anglès). Plants of the World Online. Royal Botanic Gardens. Kew. [Consulta: 10 febrer 2023].

## Bibliografia

* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 109-110. DOI: 10.1111/j.1095-8339.2009.00996.x.
* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 01-05-2016. DOI: 10.1111/boj.12385.
* Queiroz, Kevin de; Cantino, Philip D.; Gauthier, Jacques A. Phylonyms. A Companion to the PhyloCode (en anglès). Boca Raton: CRC Press, 2020. ISBN 978-1-138-33293-5.

## Enllaços externs

* Petrosavia in Flora van China